Apolisifoↄ akyere nnipa baasa bi a wↄsusu sɛ wↄdi basabasayɛ a ɛrekↄ so wↄ Dompim a ɛwↄ Atↄeɛ Mantam mu ahensɛm ho no mu akotene no. Nkaebↄ kyerɛ sɛ ɛnam saa basabasayɛ yi so ama nipa baako bi apira pira a ani yɛ nyan yie, na ama agyapadeɛ nso asɛesɛe.
Wↄkyerɛ mu a, na saa nnipa yinom a wↄabↄ wↄn kwaadu a wↄn din ne; Ibrahim Issah, Atanga Peter ne Asonba Emmanuel ka nkurↄfoↄ a wↄte sii mmↄtene so de sekan kotokuro yi bi kↄgyinaa obi so twitwaa no pirapiraa no a na ɛyɛ asefem yie pa ara no ho. Merekasa yi, nkaebↄ kyerɛ sɛ saa nipa yi da ayaresabea a ↄregye ayarehwɛ denden mu.
Apolisifoↄ no kyerɛ sɛ, saa nnipa yinom sane nso sɛesɛee nnipa a wↄwↄ kuro no mu no agyapadeɛ no bi.
Apolisifoↄ yi de kaa ho sei; “Apolisifoↄ adwumayɛkuo no ama asomdwoeɛ aba kuro no mu ama emu adwo, ɛnna yɛde nhyehyɛeɛ a ɛmu yɛ den agu akwan mu sɛdeɛ ɛbɛyɛ a yɛn nsa bɛka wↄn a wↄaka a wↄde wↄn ho hyɛɛ basabasayɛ dwumadie yi mu no, na yɛakyere wↄn de wↄn akↄgyina mmara no anim.
Apolisifoↄ adwumayɛkuo yi reyɛ adwuma sono. Yɛbↄ wↄn aba so, na yɛhyɛ wↄn nkuran sɛ wↄnkↄ so ara nkurakura ↄman yi mu mmↄ yɛn ho ban mfiri nnipabↄnefoↄ nsam. Yɛda wↄn ase ne wↄn adwuma pa.
